open-index/open-wikipedia-markdown huggingface dataset:
LaFee

**LaFee** (oik. **Christina Klein**, s. 9. joulukuuta 1990 Aachen) on saksalainen pop rock -laulaja. Hän nousi julkisuuteen televisiokanava RTL:n *Kiddy Contest* -ohjelmasta. Tuottaja Bob Arnz tarjosi 14-vuotiaalle LaFeelle levytyssopimuksen ja vuoden 2006 alussa julkaistiin esikoissingle ”Virus”, joka sijoittui Saksan Top 40 -listalle. Myös seuraavat singlet ”Prinzessechen”, ”Was ist Das” sekä ”Mitternacht” nousivat Top 40 -listalle.

LaFeen mukaan nimetty esikoisalbumi vuodelta 2006 nousi Saksan ja Itävallan listaykköseksi ja myi platinaa molemmissa maissa. Toinen albumi, *Jetzt erst recht* julkaistiin vuonna 2007. Sitä myytiin Itävallassa kultalevyyn oikeuttava määrä ja Saksassa platinalevyyn oikeuttava määrä. Vuonna 2008 LaFee julkaisi englanninkielisen albumin, *Shut Up*. Seuraavana vuonna julkaistiin hänen kolmas saksankielinen albuminsa, *Ring frei*, joka on myynyt Itävallassa kultaa. Yhteensä hänen albumeitaan on myyty yli miljoona kappaletta.

## Musiikkiura
Saksalaiselle isälle ja kreikkalaiselle äidille syntynyt Klein osallistui vuonna 2004 itävaltalaiseen lasten laulukilpailuohjelmaan, *Kiddy Contestiin*. Ohjelman ansiosta tuottaja Bob Arnz löysi hänet ja solmi hänen kanssaan levytyssopimuksen. LaFeen ensimmäinen single, ”Virus” nousi suoraan listaykköseksi Saksassa.

4. kesäkuuta 2011 LaFee julkaisi kahden vuoden tauon jälkeen ensimmäisen singlensä nimeltään ”Ich bin”. Se on ensimmäinen single hänen 19. elokuuta 2011 julkaistulta studioalbumiltaan, *[[Frei (LaFeen albumi)|Frei]]*.

## Diskografia

### Albumit
**[[LaFee (albumi)|LaFee]]* (2006)
**[[Jetzt erst recht]]* (2007)
**[[Shut Up]]* (2008)
**[[Ring frei]]* (2009)
**[[Best Of – LaFee]]* (kokoelma, 2009)
**[[Frei (albumi)|Frei]]* (2011)

### Singlet
*”Virus” (2006)
*”Prinzesschen” (2006)
*”Was ist das” (2006)
*”Mitternacht” (2006)
*”Heul doch” (2007)
*”Beweg dein Arsch” (2007)
*”Wer bin ich” (2007)
*”Shut Up” (2008)
*”Ring Frei” (2008)
*”Scheiss Liebe” (2009)
*”Der Regen fällt” (2009)
*”Ich bin” (2011)

## Lähteet

## Aiheesta muualla

*Virallinen kotisivu
Punatarhatatti

**Punatarhatatti**, aiemmin **punatatti** (*Hortiboletus rubellus*, syn. *Boletus rubellus*) on Suomessa harvinaisena kasvava viininpunainen tattilaji. Sitä esiintyy Suomessa vain lounaisrannikolla. Jalka on kirkkaankeltainen, alhaalta ruskea. Laji viihtyy puistoissa ja lehtipuiden seurassa. Pillistö on keltainen. Laji on maultaan mieto ja sopii ruokasieneksi. Sitä ei kuitenkaan tule sekoittaa myrkylliseen tauriontattiin.

## Lähteet
Loistatti

**Loistatti** (*Pseudoboletus parasiticus*, vanh. myös *Xerocomus parasiticus* tai *Boletus parasiticus*) on Suomessa harvinaisena esiintyvä loistatti, joka loisii toisella sienilajilla, nystymukulakuukuksella. Se on väriltään oliivinkeltainen, pillistö keltainen, jalka ruskeankeltainen. Lakin leveys on noin 2–5 cm, jalka hieman lakin leveyttä pitempi. Halkaisupinta on ylempää vaaleampi. Pintakelmu ei irtoa. Laji kasvaa harvinaisena Etelä-Suomen lehdoissa tammien ja pähkinäpensaan seuralaisena. Loistatilla on tiettävästi keskittymä myös muun muassa Smolenskin alueella Venäjällä. Lajia ei pidetä varsinaisesti ruokasienenä makunsa ja harvinaisuutensa takia.

## Lähteet
Vesiliukumäki

**Vesiliukumäki** on esimerkiksi vesipuistoissa ja kylpylöissä oleva laite, jossa lasketaan mäkeä alas, yleensä uima-altaaseen. Vesiliukumäkiä on sekä sisä- että ulkotiloissa. 

## Tyypit
### Perinteinen vesiliukumäki
Perinteisessä vesiliukumäessä laskija kiipeää itse huipulle ja laskee sieltä alas joko selällään tai istuen. Liukumäki on yleensä mutkikas ja päättyy uima-altaaseen.

### Rengasvesiliukumäki
Rengasvesiliukumäki on hieman perinteistä vesiliukumäkeä leveämpi, jotta ilmatäytteiset renkaat sopisivat kulkemaan mäen yläpäästä alapäähän. Rengasvesiliukumäissä ei voi olla jyrkkiä nousuja tai laskuja, jotta laskija pysyisi renkaan kyydissä ja jottei rengas jumittuisi johonkin kohtaan liukumäkeä.

### Suorat vesiliukumäet
Suora vesiliukumäki on sellainen, jossa lasketaan maha alaspäin, joskus ohuen patjan päällä. Koska laskumäki on suora, nopeus nousee näissä mäissä useasti suuremmaksi kuin muissa vesiliukumäkityypeissä. Suorat vesiliukumäet päättyvät useimmiten uima-altaan sijaan pitkään tasaiseen kohtaan liukumäessä. Erittäin nopeissa liukumäissä saattaa olla turvallisuuden takia vielä laskun jälkeen hieman nousumäkeä.

### Vesivuoristorata

Kyseessä on vuoristorata, jossa vaunu vie laskijan mäen huipulle ja laskee tämän jälkeen itsestään alas.

## Toiminta
Vesiliukumäessä on pumppu, joka nostaa vettä alhaalla olevasta uima-altaasta sekä vesisäiliöistä. Veden annetaan virrata liukumäen päällä siten, että liukumäen pinta on liukas. Joissain vesiliukumäissä on myös liikennevalot, jotka kertovat laskijalle, milloin tämä saa laskea.

## Muuta
Pohjoismaiden ja Suomen pisin vesiliukumäki on Kylpylähotelli Peurungassa. Se on 130&nbsp;m pitkä.

## Lähteet

## Aiheesta muualla

* Vuosaaren urheilutalo
Kauhun ja kauneuden valtakunta

**Kauhun ja kauneuden valtakunta** (*A Great and Terrible Beauty*) on yhdysvaltalaisen Libba Brayn kirjoittama nuortenkirja vuodelta 2003. Suomeksi se ilmestyi vuonna 2007 WSOY:n kustantamana ja Laura Honkasalon suomentamana. Kirja aloittaa Gemma Doyle -trilogian, jonka jälkimmäisiä osia *Rebel Angels* ja *The Sweet Far Thing* ei aiota suomentaa.

Kirjan päähenkilö on 1800-luvun lopulla elävä Gemma Doyle, joka lähtee äitinsä kuoltua kotoaan Intiasta ja muuttaa sisäoppilaitokseen Englantiin. Perillä hän alkaa tutustua uuden koulunsa salaisuuksiin yhdessä ystäviensä Felicityn, Pippan ja Annin kanssa.
Fernando Tejero

**Fernando Tejero Muñoz-Torrero** (s. 24. helmikuuta 1967) on espanjalainen näyttelijä, joka on esiintynyt muun muassa elokuvassa *[[Días de fútbol]]* (2003) ja televisiokomediassa *[[Naapureina Madridissa]]*. Hän voitti vuonna 2003 parhaan uuden miesnäyttelijän Goya-palkinnon.

## Aiheesta muualla
*
Wolfram Löwe

**Wolfram Löwe** (s. 14. toukokuuta 1945 Markranstädt) on saksalainen entinen jalkapalloilija, joka edusti urallaan Itä-Saksaa.

Löwe pelasi urallaan seuratasolla 1. FC Lokomotive Leipzigissa vuosina 1963–1980. Maajoukkuetasolla hän pelasi Itä-Saksan joukkueessa 43 ottelua ja teki 12 maalia. Hän oli mukana voittamassa olympiakultaa Montrealista 1976. Arvokisoissa hän edusti maataan lisäksi MM-kisoissa 1974.

## Lähteet
* Weltfussball
Rrëshen

**Rrëshen** on kaupunki Albaniassa. Se sijaitsee maan pohjoisosassa, Lezhën maakunnassa, Mirditën kunnassa. Etäisyys Tiranaan on puolisensataa kilometriä.

Rrëshenissä on 8&nbsp;803 asukasta (2011). 

Pääuskonto on katolilaisuus. Kaupungissa on Rrëshenin roomalaiskatolisen hiippakunnan piispanistuin ja katedraali.

## Lähteet

## Aiheesta muualla

* Rrëshenin kotisivut  , , ,
Mohammad Rabbani

**Mohammad Rabbani Akhund** (1956–2001) oli afganistanilainen mullah ja yksi Taliban-liikkeen perustajajäsenistä ja johtajista. Hän toimi Afganistanin islamilaisen emiraatin pääministerinä vuosina 1996–2001. 

Rabbani oli Taliban-liikkeen kakkosmies, arvossa vain mullah Omarin alapuolella. Pääministerin roolissa Rabbani oli usein tekemisissä länsimaisen lehdistön ja diplomaattien kanssa hallinnon julkinen edustajana, kun mullah Omar pystytteli tiukasti syrjässä julkisuudesta.

Rabbanin huhuttiin olleen ajoittain riidoissa mullah Omarin kanssa ja edustaneen liikkeen maltillista siipeä. 

Rabbani kuoli syöpään 16. huhtikuuta 2001 Pakistanissa, missä hän oli hoidettavana.

## Lähteet
Fuzzy Zoeller

**Frank Urban ”Fuzzy” Zoeller, Jr.** (11. marraskuuta 1951 New Albany, Indiana – 27. marraskuuta 2025) oli yhdysvaltalainen golfaaja. Hän voitti The Masters Tournamentin 1979 sekä Yhdysvaltain avoimen golfturnauksen 1984 ja sai Bob Jones -palkinnon vuonna 1985.

Myöhemmällä urallaan Zoeller muun muassa voitti PGA:n seniorimestaruuden 2002.

## Lähteet
New Albany (Indiana)

**New Albany** on 37&nbsp;603 asukkaan () kaupunki Indianassa, Yhdysvalloissa. Se on Floydin piirikunnan pääkaupunki.

New Albany sijaitsee Ohiojoella Kentuckya vastapäätä. Vuonna 1937 ankarat tulvat koettelivat kaupunkia.

## Lähteet

## Aiheesta muualla

* Viralliset sivut
New Albany

**New Albany** voi viitata seuraaviin Yhdysvaltain paikkakuntiin:

* New Albany (Indiana)
* New Albany (Kansas)
* New Albany (Mississippi)
* New Albany (Ohio)
* New Albany (Pennsylvania)
Thomas Robinson Stadium

**Thomas Robinson Stadium** on monikäyttöinen stadion Nassaussa, Bahamalla. Nykyään sitä käytetään enimmäkseen jalkapallossa Cavalier FC:n kotikenttänä. Stadionille mahtuu 15 023 ihmistä. 

Stadion on nimetty Thomas A. Robinsonin, bahamalaisen yleisurheilijan mukaan.
Inside Out Music

**Inside Out Music** on itsenäinen levy-yhtiö, joka erikoistuu progressiiviseen rockiin ja progressiiviseen metalliin. Se perustettiin Saksassa ja on myöhemmin laajentunut muualle Eurooppaan. Myöhemmin yhtiö perusti Yhdysvaltoihin tytäryhtiön nimeltä Inside Out Music America.

## Artistit

* A.C.T
* Amaseffer
* Asia
* Ayreon
* California Guitar Trio
* Chroma Key
* Derek Sherinian
* Devin Townsend
* Dominici
* Enchant
* Evergrey
* Fates Warning - vain DVD julkaisu
* Frost*
* GPS
* Haken
* IQ
* James LaBrie
* Jelly Jam, The
* Jerry Gaskill
* Jughead
* Kevin Moore
* King’s X
* Kino
* Leprous
* Mastermind
* Neal Morse
* OSI
* Paatos
* Pain of Salvation
* Pallas
* Planet X
* Poverty's No Crime
* Pure Reason Revolution
* Riverside
* Ray Wilson
* Ryo Okumoto
* Saga
* Shadow Gallery
* Slavior
* Spock’s Beard
* Star One
* Stream of Passion
* Steve Hackett
* Steve Howe
* Symphony X
* The Flower Kings
* The Tangent
* Thought Chamber
* Tiles
* Transatlantic
* Trey Gunn (King Crimsonista)
* Ty Tabor
* Vanden Plas

### ''Revisited Records'' -yhtiö

Tämä yhtiö erikoistuu valittujen Krautrockin ja elektronisen musiikin tähtien levyjen uudelleenjulkaisuun, artisteihin kuuluu muun muassa:

* Amon Düül II
* Klaus Schulze
* Kraan

## Aiheesta muualla

* Yhtiön virallinen sivusto
* Yhtiön virallinen MySpace
Kaprekarin luku

**Kaprekarin luku** annetussa lukujärjestelmässä on positiivinen kokonaisluku, jonka neliö tuossa lukujärjestelmässä voidaan jakaa kahteen numero-osaan niin, että näiden osien summa on tuo alkuperäinen luku. Esimerkiksi 297 on Kaprekarin luku kymmenjärjestelmässä, koska 2972 = 88&nbsp;209, joka voidaan jakaa 88:ksi ja 209:ksi, jolloin 88 + 209 = 297. Jälkimmäinen osa voi alkaa numerolla 0, mutta sen on oltava positiivinen. Esimerkiksi 999 on Kaprekarin luku kymmenjärjestelmässä, koska 9992 = 998&nbsp;001, joka voidaan jakaa 998:ksi ja 001:ksi, jolloin 998 + 001 = 999. Sen sijaan 100 ei ole Kaprekarin luku: vaikka 1002 = 10&nbsp;000 ja 100 + 00 = 100, jälkimmäinen osa ei ole positiivinen.

Matemaattisesti ilmaistuna: Olkoon *X* positiivinen kokonaisluku. *X* on Kaprekarin luku *b*-lukujärjestelmässä, jos on olemassa ei-negatiiviset kokonaisluvut *n* ja *A* sekä positiivinen kokonaisluku *B* niin, että seuraavat kolme ehtoa täyttyvät:

: 0 &lt; *B* &lt; *b<sup>n</sup>*
: *X*² = *Ab<sup>n</sup>* + *B*
: *X* = *A* + *B*

Ensimmäiset Kaprekarin luvut kymmenjärjestelmässä ovat 1, 9, 45, 55, 99, 297, 703, 999, 2&nbsp;223 ja 2&nbsp;728.

Binäärijärjestelmässä kaikki parilliset täydelliset luvut ovat Kaprekarin lukuja.

Jokaisessa lukujärjestelmässä on äärettömän monta Kaprekarin lukua. Oikeastaan *b*-lukujärjestelmässä kaikki luvut muotoa *b<sup>n</sup>* − 1 ovat Kaprekarin lukuja.

Kaprekarin luvut on nimetty D. R. Kaprekarin mukaan. Niitä ei tule sekoittaa lukuun 6&nbsp;174, jota sanotaan Kaprekarin vakioksi.

## Lähteet

## Aiheesta muualla
* Douglas E. Iannucci, *The Kaprekar Numbers*, Journal of Integer Sequences, Vol. 3 (2000),  http://www.math.uwaterloo.ca/JIS/VOL3/iann2a.html
Pavlik Morozov

**Pavel Trofimovitš Morozov** (; 14. marraskuuta 1918 Gerasimovka, Tobolskin kuvernementti, Venäjän SFNT – 3. syyskuuta 1932 Gerasimovka, Uralin alue, Neuvostoliitto), paremmin tunnettu diminutiivinimellä **Pavlik**, oli neuvostoliittolainen nuorukainen, josta neuvostopropaganda teki hänen varhaisen kuolemansa jälkeen marttyyrin.

Vuonna 1932 julkistettu tarina kertoo, että 13-vuotias Pavlik Morozov oli ilmiantanut oman isänsä viljan piilottamisesta kulakkien kanssa, minkä takia tämä joutui vankilaan ja hänet ammuttiin myöhemmin. Vihastuneiden sukulaisten väitettiin surmanneen Pavlikin. Pavlikista tehtiin määrätietoisella kampanjoinnilla esimerkillinen nuorukainen, joka oli asettanut neuvostomaan edun oman etunsa edelle. Hänen tarinastaan tehtiin elämäkertoja, näytelmiä, patsaita, sinfoninen runo, ooppera sekä vaille ensi-iltaa jäänyt ja sittemmin kadonnut elokuva (Sergei Eisensteinin *[[Bežinin niityt]]*). Pavlikin tarinalla vaikutettiin neuvostoliittolaisiin lapsiin ja innostettiin heitä ilmiantamaan vanhempansa.

Myöhempi tutkimus on kyseenalaistanut koko tarinan todenperäisyyden, ja varmuudella tiedetään, ettei Pavlik ollut pioneeri (toisin kuin kuvassa).

## Kirjallisuutta
* 
* 

## Aiheesta muualla
* Hakala, Pekka: Venäläiset pohtivat oikeaa ja väärää enemmän kuin suomalaiset. *Helsingin Sanomat* 4.4.2015.
* Дружников, Юрий: Доносчик 001, или Вознесение Павлика Морозова. Библиотека Максима Мошкова.
Kenttätuhkelo

**Kenttätuhkelo** (*Lycoperdon lividum*) on melko harvinaisena Suomessa esiintyvä harmaa tai ruskehtava tuhkelolaji. Laji kasvaa rykelminä. Lähisukulainen on känsätuhkelo. Lajin syömäkelpoisuudesta ei ole tietoa.

## Lähteet
Hakamaatuhkelo

**Hakamaatuhkelo** (*Lycoperdon caudatum*) on Suomessa harvinaisena esiintyvä tuhkelolaji. Itiöemä on valkoinen, piikkien peittämä. Laji viihtyy paikoissa, joissa on runsaasti ravinteita, kuten nimensä mukaisesti hakamailla ja kuusikoissa. Lähisukulainen on känsätuhkelo.

## Lähteet
Nurmituhkelo

**Nurmituhkelo** (*Lycoperdon pratense* vanh. *Vascellum pratense*) on kellertävänvalkoinen piikkien peittämä tuhkelolaji, joka kasvaa Suomessa harvinaisena. Se viihtyy laitumilla, tienvarsilla ja nurmikoilla. Laji on nuorena syötävä mutta muuttuu vanhemmiten pahan makuiseksi. Lähisukulainen on esimerkiksi känsätuhkelo.

## Lähteet

## Aiheesta muualla
* Luontonetti: Nurmituhkelo (''Vascellum pratense'') (Arkistoitu versio sivustosta)
Al Ahli Stadium

**Al Ahli Stadium** on monikäyttöinen stadion Manamassa Bahrainissa. Nykyään sitä käytetään enimmäkseen jalkapallossa Al-Ahlin kotikenttänä. Stadionille mahtuu 10 000 ihmistä.
Brothers Union

**Brothers Union** on bangladeshlainen jalkapalloseura, jonka kotikaupunki on Dhaka. Seura pelaa Bangladeshin korkeimmalla sarjatasolla. Brothers Union perustettiin vuonna 1949, ja sen puheenjohtaja on A.F.M. Jahangir. Seura pelaa kotiottelunsa Bangadanhu National Stadiumilla, jolle mahtuu 45 000 katsojaa. Brothers Union on voittanut yhden Bangladeshin-mestaruuden, kaudella 2004–2005.

## Lähteet
Jakotislaus

**Jakotislausta** eli **fraktioivaa tislausta** käytetään, kun halutaan valmistaa hyvin puhtaita tuotteita, kuten petrokemian teollisuudessa ja öljynjalostuksessa, valmistettaessa raakaöljystä esimerkiksi bensiiniä. Tällöin usein puhutaan virheellisesti krakkauksesta, joka on pitkien hiilivetyjen pilkkomista lyhyemmiksi.

## Toiminta

Jakotislaukseen voidaan käyttää joko täytekappale- tai pohjakolonnia; petrokemiassa yleisesti käytetään pohjakolonneja. Jakotislauksessa haihtunut höyry johdetaan suoraan ylemmälle keittopohjalle, jonne se osittain kondensoituu ja kiehuu taas uudelleen. Raskaampaa komponenttia kondensoituu enemmän kuin haihtuvampaa. Ylemmällä pohjalla olevaa nestettä valuu pohjalta takaisin alemmalle pohjalle, kun taas höyry nousee edelleen ylemmälle pohjalle. Esimerkiksi öljyn tislauksessa näitä pohjia on esimerkiksi 40 kappaletta, jolloin öljyn eri ainesosat saadaan erotettua hyvinkin tarkkaan. Eri fraktiot voidaan ottaa talteen eri pohjilta. Pohjien lukumäärä määräytyy kolonnin käyttöviivan ja höyryseoksen tasapainokäyrän sekä kolonnin arvioidun hyötysuhteen perusteella. Pohjakolonni on monimutkaisempi ja kalliimpi valmistaa kuin täytekappalekolonni, mutta sen laskeminen on yksinkertaisempaa.
Kerstin ja minä

**Kerstin ja minä** () on Astrid Lindgrenin vuonna 1944 julkaistu tyttöromaani. Suomeksi se ilmestyi 1949 Heliä-Kaarina Salmisen suomentamana.

## Juoni
Kirja kertoo identtisistä kaksosista Kerstinistä ja Barbrosta, jotka ovat asuneet koko elämänsä pienessä ruotsalaisessa varuskuntakaupungissa. Kun tyttöjen majuri-isä siirtyy eläkkeelle, tarjoutuu perheelle mahdollisuus muuttaa isän lapsuuden maisemiin maaseudulle. Kaksosten koulunkäynti ja kaupungin huvitukset vaihtuvat maitokuormien kuljettamiseen ja juurikkaiden harventamiseen. Suvussa kulkeneella Lillhamran tilalla riittää töitä, mutta löytävät kaksoset talonpoikaiselämästä paljon muutakin.

## Lähteet
Alessandro Altobelli

**Alessandro Altobelli** (s. 28. marraskuuta 1955 Sonnino, Latinan maakunta) on italialainen jalkapalloilija, pelipaikaltaan hyökkääjä.

Altobelli kuului Italian maajoukkueeseen, joka voitti maailmanmestaruuden Espanjassa 1982. Hän teki Italian kolmannen maalin 3–1-voittoon päättyneessä loppuottelussa Länsi-Saksaa vastaan tultuaan vaihtopelaajana kentälle ottelun seitsemännellä minuutilla.

Altobelli edusti Italiaa myös Meksikon MM-kisoissa 1986 sekä EM-kilpailuissa Italiassa 1980 ja Länsi-Saksassa 1988. Hän pelasi kaikkiaan 61 maaottelua tehden 25 maalia.

Altobelli aloitti ammattilaisuransa AS Latinan riveissä Serie C1 -sarjassa kaudella 1973–1974. Pelattuaan sen jälkeen kolme kautta Bresciassa Serie B:tä hän siirtyi Interiin 1977. Hän pelasi milanolaisseurassa yhdentoista kauden aikana yhteensä 317 Serie A -ottelua ja teki 128 maalia. Hän voitti Italian mestaruuden kaudella 1979–1980 sekä Italian cupin kausilla 1977–1978 ja 1981–1982. Edustettuaan kaudella 1988–1989 Juventusta hän päätti ammattilaisuransa seuraavalla kaudella Brescian väreissä Serie B:ssä. 

## Lähteet
*Maaottelutilastot  

### Viitteet

## Aiheesta muualla
*Virallinen sivusto
Hockingin piirikunta

**Hockingin piirikunta** on piirikunta Ohiossa, Yhdysvalloissa. Sen hallintokeskus on Logan. Hockingin naapuripiirikuntia ovat Perry koillisessa, Athens kaakossa, Vinton etelässä, Ross lounaassa, Pickaway lännessä ja Fairfield luoteessa.

## Kylät
*Buchtel
*Laurelville
*Murray City
*Falls (Ohio)
*Good Hope (Ohio)

## Väestö
Piirikunnassa oli vuoden 2010 väestönlaskennassa 29&nbsp;380 ihmistä. Etniset ryhmät jakautuvat valkoisiin, joita on 97,4%, mustiin (0,9%), alkuperäisamerikkalaisiin (0,4%) ja aasialaisiin (0,2%).

Kotitalouden mediaanitulo on 42&nbsp;227 dollaria ja köyhyysrajan alapuolella oli 15,7% väestöstä vuosina 2007–2011.

## Lähteet

## Aiheesta muualla
Brandon Polk

**Brandon Polk** (s. 9. tammikuuta 1984) on yhdysvaltalainen koripalloilija, joka edustaa kaudella 2010 Australian kakkostasolla pelaavaa Hobart Chargersia. Polk on pituudeltaan 200 cm ja hän pelaa laitahyökkääjän paikalla. Hän on voittanut Sveitsin mestaruuden sekä Sveitsin Cupin Fribourg Olympicin riveissä kaudella 2006–2007. Kaudella 2008–2009 Polk pelasi Suomen I-divisioonan voittaneessa Kauhajoen Karhussa. 

## Pelaajaura
Polk aloitti yliopisto-opiskelut Redlandsin yliopistossa. Kahdeksi viimeiseksi yliopistovuodeksi hän siirtyi Butlerin yliopistoon, jossa hän pelasi NCAA:ta Butler Bulldogsin joukkueessa. Viimeisenä opiskeluvuotenaan hänet valittiin konferenssinsa vuoden pelaajaksi. NCAA:ssa pelatessaan hän teki koreja 13,6 pisteen keskiarvolla kaudella 2004–05 ja 18,0 pisteen keskiarvolla kaudella 2005–06. Viimeisellä yliopistokaudellaan hän oli konferenssinsa kolmanneksi paras pistemies sekä torjuntatilaston voittaja.

Ammattilaisuransa Polk aloitti kaudella 2006–07 Sveitsin pääsarjassa Fribourg Olympicin joukkueessa. Joukkue voitti kauden aikana sekä Sveitsin Cupin että Sveitsin mestaruuden. Polk oli joukkueensa toiseksi tehokkain pelaaja 13,6 pisteen keskiarvolla. Hänen kahden pisteen heittojen onnistumisprosentti oli kauden ajalta peräti 66.

Kaudeksi 2007–2008 Polk teki vuoden mittaisen sopimuksen Korisliigassa pelaavan KTP-Basketin kanssa. Polkin jo nuoruudessa saatu polvivamma alkoi kuitenkin vihoitella uudestaan ja tämän takia KTP purki hänen sopimuksensa jo ennen kauden alkua. Polk kävi näyttäytymässä ennen kauden alkua myös Namika Lahdessa, mutta myös Lahti katsoi Polkin lievän polvivamman liian suureksi riskiksi pitkää kautta ajatellen. Lahden valmentaja Sami Toiviainen harmittelikin Polkin vammautumista, sillä Polk oli hänen mielestään joukkueensa sen aikaisesta kolmesta ulkomaalaisvahvistuksesta taitotasoltaan paras.

Polk kuntoutti kesään 2008 asti polveaan, jonka jälkeen hän teki vuoden sopimuksen koripallon I-divisioonaan pudonneen Kauhajoen Karhun kanssa. Karhun voittaessa kauden 2008–2009 runkosarjan Polk teki pelaamissaan 19 ottelussa keskimäärin 18,0 pistettä ja otti 9,5 levypalloa. Hänen kahden pisten heittojen onnistumisprosenttinsa 69,1% oli sarjan paras. I-divisioonan pudotuspelit päättyivät Karhun voittoon ja joukkueen suoraan nousuun Korisliigaan. Polk teki pudotuspeleissä koreja 16,4 pisteen keskiarvolla ja otti 7,1 levypalloa ottelua kohti.

## Saavutukset
* Sveitsinmestaruus: 2007
* Sveitsin Cupin voitto: 2007

## Tilastot
### Runkosarja

### Pudotuspelit

## Lähteet
Haznidon

**Haznidon** () eli **Xæznidon** () on maalaiskunta ja sen keskuskylä Irafin piirissä Pohjois-Ossetia-Alanian tasavallassa Venäjällä. Haznidon sijaitsee Uruhin ja sen sivujoen Haznidonin yhtymäkohdassa piirin pohjoisosassa. Sen naapureina on idässä piirin keskuskylä Tšikola, lännessä Toldzgunin kylä ja etelässä Ahsarisarin kylä.
Grand Bahama Stadium

**Grand Bahama Stadium** on pääasiassa jalkapalloon keskittyvä stadion Freeportin kaupungissa, Bahaman saarivaltiossa. Nykyään lähinnä Freeport FC:n käyttämälle stadionille mahtuu noin 3 100 katsojaa.
Pikkumaamuna

**Pikkumaamuna** (*Bovista plumbea*) on pienikokoinen maamuniin kuuluva sienilaji. Se kasvaa avoimilla paikoilla kohtalaisen yleisenä koko Suomessa. Sen lähisukulainen on nurmimaamuna. Laji on nuorena syötävä mutta muuttuu vanhemmiten pahan makuiseksi.

## Lähteet
Michael Oblowitz

**Michael Oblowitz** (s. 1952) on Etelä-Afrikassa syntynyt  yhdysvaltalainen elokuvaohjaaja.
## Elokuvat
* Dark Tracks (2008) 
*  (2005) (TV-elokuva) 
* Out for a Kill (2003)
* The Foreigner (2003) 
* On the Borderline (2001) 
* The Breed (2001) 
* The Areola (2001) (TV-elokuva) 
* This World, Then the Fireworks (1997) 
* King Blank (1983) 
* Is/Land (1981) 

## Lähteet

## Aiheesta muualla
*
Arsenal Ground

**Arsenal Ground** on monikäyttöinen stadion Alderneyssä Yhdistyneessä kuningaskunnassa. Nykyään sitä käytetään enimmäkseen jalkapallossa Alderneyn jalkapallomaajoukkueen kotikenttänä. Stadionille mahtuu 1&nbsp;500 ihmistä, eli yli puolet koko saaren asukasluvusta.
Veterans Memorial Stadium

**Veterans Memorial Stadium** on monikäyttöinen stadion Pago Pagossa, Amerikan Samoalla. Nykyään stadionia käytetään monissa lajeissa, kuten jalkapallossa, rugby leaguessa ja amerikkalaisessa jalkapallossa. Se on myös Amerikan Samoan maajoukkueen kotikenttä sekä jalkapallossa että rugby leaguessa. Stadionille mahtuu 10 000 ihmistä. 

## Lähteet
Taitoluistelun Euroopan-mestaruuskilpailut 2006

**Taitoluistelun Euroopan-mestaruuskilpailut** järjestettiin vuonna 2006 Lyonissa, Ranskassa 17.–22. tammikuuta. Kilpailuissa olivat ohjelmassa miesten ja naisten yksinluistelut, pariluistelu ja jäätanssi.

## Tulokset
### Miesten yksinluistelu

### Naisten yksinluistelu

### Pariluistelu

### Jäätanssi

## Lähteet
* Mitalistien tiedot:
Estadi Comunal d'Andorra la Vella

**Estadi Comunal d'Andorra la Vella** on monikäyttöinen stadion Andorra la Vellassa Andorrassa. Nykyään sitä käytetään enimmäkseen jalkapallossa. Stadionille mahtuu 838 ihmistä. 

Andorran jalkapallomaajoukkue pelaa kotiottelunsa stadionilla.

## Lähteet
Kai Koskinen

**Kai Koskinen** on jyväskyläläinen Aikiken ry:n perustaja ja pääopettaja. Hän on kolminkertainen Bo-jutsun Suomen mestari vuosilta 1995–1997. Hänellä on seuraavat vyöarvot:

* Aikido 5. dan  10.1.2016 Arisue Takao sensei (7.dan aikido Aikikai Aikido)
* Aikidotoho iai 4. dan  21.2.2003 Nishio Shoji sensei (Aikido toho iai kenkyokai president)
* Jujutsu 4. dan  14.6.2003 Inoue Kyoichi Munenori sensei (Menkyo Kaiden)
* Bo-jutsu 4. dan  14.6.2003 Inoue Kyoichi Munenori sensei (Menkyo Kaiden)
* Iai-jutsu 4. dan  12.6.2008 Inoue Kyoichi Munenori sensei (19. sōke)
* Shoden 17.2.2007 Inoue Kyoichi Munenori sensei (19. sōke)
* Escrima coach/instructor (level-6)  19.4.2009 Jay Dobrin President of B.I.F.F
* Tenshin shōden Katori shintō-ryū Menkyo 2012 Risuke Ōtake shihan
* Nishio Toho iai 5. dan  28.6.2019 Shinbukaiku Kai Kaicho Yamada-sensei, Arisue-sensei, Tanaka-sensei

Lisäksi Kai Koskinen on kehittänyt P.D.F.S:in eli Practical Defensive Fighting Systemin.

## Julkaistut kirjat
* 
*  S. 89-153: Miyamoto Musashi: *Go rin no sho* (*Viiden renkaan kirja*)

## Lähteet

## Aiheesta muualla
* Aikiken ry
* Practical Defensive Fighting System
Itä-Preussin kansanäänestys

**Itä-Preussin kansanäänestys** oli Allensteinin ja Marienwerderin (nyk. Olsztyn ja Kwidzyn Puolassa) alueilla Saksan Itä-Preussissa 1920 järjestetty kansanäänestys, jonka avulla selvitettiin asukkaiden halukkuutta kuulua joko Saksaan tai liittyä vaihtoehtoisesti Puolaan. Äänestys pohjautui Versailles’n rauhasopimuksen artikloihin 94 ja 97. Tulos oli varsin yksiselitteinen, sillä Allesteinin ja Marienwerderin asukkaista yli 90 prosenttia halusi alueidensa kuuluvan jatkossakin Saksaan. Äänestyksen tulosta myös kunnioitettiin eikä kansanäänestysalueita liitetty Puolaan eräitä rajaseudun kyliä lukuun ottamatta.
Aitokoit

**Aitokoit** eli **varsinaiset koiperhoset** (Tineidae) on kohtalaisen suuri pikkuperhosten heimo. Heimoon kuuluu noin 3&nbsp;000 tunnettua lajia. Useimmat lajit ovat kooltaan melko pieniä. Heimon tunnetuimpiin lajeihin kuuluvat vaate- ja turkiskoi, jotka kykenevät hyödyntämään ravinnokseen ihmisen valmistamia vaate- ja tekstiilikuituja.

Euroopassa aitokoilajeja tavataan 225 lajia, joista 54 tavataan Pohjoismaissa.

## Tuntomerkit

Koiperhoset ovat kapeasiipisiä perhosia, joiden siivet ovat suippokärkisiä ja ripsireunaisia. Lajit ovat usein yksivärisiä ja vaatimattoman näköisiä. Lepoasennossaan siivet ovat joko kattolaskuiset tai vaipan tavoin ruumiin ympäri kääriytyneet. Heimon yhdistävinä tuntomerkkeinä ovat tuntosarven tunnusomainen suomurivi, hyvin kehittynyt siipisuonisto sekä toukkien erikoistuminen elämään kasviravinnon sijasta kuolleella tai pilaantuneella orgaanisella aineksella, sienillä tai jäkälillä. Aikuiset perhoset kykenevät juoksemaan alustalla.

Monien lajien levinneisyys on hyvin laaja ja lajeja liikkuu esimerkiksi hedelmäkuljetusten mukana pitkiäkin matkoja. Toukat rakentavat erittämästään seitistä ja ympäristönsä materiaaleista usein putkimaisen suojan, jota ne kuljettavat mukanaan.

Turkiskoilla (*Tinea pellionella*) on täysikasvuisena metallinhohtoiset, vaalean kullanruskeat etusiivet, joissa on pieni, lähes musta täplä. Takasiivet ovat puolestaan kiiltävän kellanharmaat. Vaatekoi (*Tineola bisselliella*) on ulkonäöltään hyvin samankaltainen kuin turkiskoi, mutta sen etusiivistä puuttuu tumma täplä. Vaate- ja turkiskoin toukat syövät ravinnokseen erityisesti turkis- ja villavaatteiden sekä -kankaiden kuituja, joista ne myös kehräävät putkimaisen suojaverhon ihonsa peitteeksi. Jotta toukat jaksaisivat kehrätä ympärilleen suojaputken, niiden on löydettävä runsaasti ravintoa heti munista kuoriuduttuaan. Toukat ovat myös hyvin valonarkoja, joten niiden parhaimpia kasvuympäristöjä ovat pimeät, suojaisat tilat, joissa on runsaasti syötävää kuitumateriaalia.

Eräs koiperhosten heimon erikoisimmista suvuista on *[[Ceratophaga]]*, johon kuuluvat lajit käyttävät ravinnokseen yksinomaan puhdasta keratiinia eli sarveisainetta, jota ne jyrsivät kuolleiden nisäkkäiden sarvista ja kilpikonnien kilvistä.

## Katso myös
*Luettelo Suomen aitokoilajeista

## Lähteet

## Aiheesta muualla
* Hyönteismaailma 
* Funet: Varsinaiset koiperhoset (''Tineidae'')
* BugGuide 
* Australialaisia lajeja
Yamcha

**Yamcha** on Akira Toriyaman luoma kuvitteellinen hahmo *[[Dragon Ball]]* -sarjassa. Hän on yksi sarjan päähenkilöitä ja on ollut mukana jo Dragon Ballin alusta asti. Toisin kuin muut alkuperäisen *Dragon Ballin* päähenkilöt, Yamcha oli maantierosvo, mutta vaihtoi puolta kun hävisi taistelussa Son Gokulle. Yamchan paras kaveri on Puar ja Yamchan tekniikoita ovat Kamehameha, Sudenkita sekä Ki-Ammus. Yamcha on ihmiseksi melko voimakas, mutta ei yllä lähellekkään muiden Z-soturien tasoa. Majin Buu sagassa Yamcha oli lopettanut taistelemisen kokonaan.

Tekniikat: Kamehameha, Sudenkita tekniikka (Wolf Fang Fist) ja Ki-Ammus (Spirit Ball).
Kurjenkanerva

**Kurjenkanerva** eli **tunturikurjenkanerva** (*Phyllodoce caerulea*) on kanervakasveihin (Ericaceae) kuuluva boreaalis-arktinen puuvartinen, varpumainen kasvi. 

## Ulkonäkö
Kurjenkanerva on pystykasvuinen 10–15 senttimetriä korkea varpu. Lehdet ovat 6–12 millimetriä pitkiä ja neulasmaisia. Kukat kehittyvät pieniksi ryhmiksi varrenhaarojen kärkiin. Kukat ovat 7–12 mm pitkiä, väriltään sinipunaisia. Ne ovat pitkäperäisiä ja nuokkuvia. Teriö on ruukkumainen ja viidestä terälehdestä yhteenkasvanut. Hedelmä on pieni nystykarvainen pysty kota. Kurjenkanerva kukkii kesä-elokuussa.

Kurjenkanerva kasvaa tuntureilla usein variksenmarjan seassa. Kukkimattomana lajit muistuttavat toisiaan, minkä takia kurjenkanerva voi olla vaikea erottaa variksenmarjasta.

## Levinneisyys ja elinympäristö
Kurjenkanervaa tavataan pohjoisilla alueilla sekä Euroopassa, Aasiassa että Pohjois-Amerikassa, ja lisäksi Espanjassa Pyreneitten vuoristossa.

Suomessa kurjenkanervaa kasvaa yleisenä pohjoisimmilla alueilla Käsivarren Lapissa Enontekiöllä sekä Inarin Lapissa Inarissa ja Utsjoella. Tämä alue yltää Pallastunturilta ja Saariselältä pohjoiseen. Muualla Lapissa kurjenkanerva on harvinainen. Sen eteläisin kasvupaikka on Iivaaralla, Kuusamossa. Muita esiintymiä kasvaa muun muassa Rukatunturin, Sallatunturin, Pyhätunturin ja Sorsatunturin alueilla.

Lapissa kurjenkanerva kasvaa yleisimmin tunturikankailla ja tunturikoivikoissa.

## Lähteet
* 
* 

### Viitteet

## Aiheesta muualla
* Kasviatlas 2022: (Tunturi)kurjenkanervan (''Phyllodoce caerulea'') levinneisyys Suomessa.
* Pinkka – Lajintuntemuksen oppimisympäristö: Kurjenkanerva (''Phyllodoce caerulea'')
* Pohjolan kasvien pauloissa: ''Phyllodoce caerulea'' – kurjenkanerva, tunturikurjenkanerva
* Integrated Taxonomic Information System (ITIS): ''Phyllodoce caerulea''
Sleesian kansannousut

**Sleesian kansannousut** (; ) olivat kolme aseellista kansannousua, jotka puolalaiset suorittivat Ylä-Sleesiassa Saksaa vastaan vuosina 1919–21. Alueen vastarintaan nousseet asukkaat halusivat irrottautua Saksasta ja liittyä vastaperustettuun Puolan tasavaltaan. Reichswehr, ympärysvaltojen joukot ja Kansainliitto tukahduttivat lopulta kansannousut.
Élisabeth d’Ayen

**Élisabeth Pauline Sabine Marie d’Ayen** (27. lokakuuta 1898 Maintenon, Ranska – 7. joulukuuta 1969 Pariisi, Ranska) oli ranskalainen tennispelaaja. Hän voitti pronssia vuoden 1920 kesäolympialaisissa Antwerpenissä nelinpelissä Suzanne Lenglenin kanssa. Hän osallistui samoissa olympialaisissa kaksinpeliin, jossa hän sijoittui viidenneksi ja sekanelinpeliin, jossa hän sijoittui kahdeksanneksi.

## Lähteet

## Aiheesta muualla
*
Chiaotzu (Dragon Ball)

**Chiaotzu** on Akira Toriyaman luoma kuvitteellinen hahmo *[[Dragon Ball]]* -sarjassa. Hän on Tienshinhanin paras ystävä ja Kamesenninin kilpailijan kurkimestarin entinen oppilas. Chiaotzu on melko vahva ja omaa psyykkisiä voimia, mutta hän on silti Z-sotureiden heikoimpia taistelijoita. Hän taisteli Nappaa vastaan Sayan sagan alussa ja räjäytti itsensä tappaakseen Nappan, mutta turhaan. 

## Ensiesiintyminen
Chiaotzun ensiesiintyminen tapahtui mangassa yhdeksän, kun Maailman vahvin kisat olivat alkamassa. Kisoissa Chiaotzu taisteli Krilliniä vastaan mutta hävisi.
Animessa Dragonball sarjan puolivälissä, jolloin Chiaotzu, Tienshinhan ja villisika huijasivat rahaa pistämällä villisian terrorisoimaan kylää minkä takia Chiaotzu ja Tien palkataan hoitelemaan villisika.

## Tekniikat
*Dodonpa
*Psykokineesi
*Itseräjäytys
*Telepatia
*Chonoryoku

## Ulkonäkö
Chiaotzu on pienehkö valkoihoinen mies. Hänellä on helakan punaiset posket ja hänellä törröttää mustan lakkinsa alla vain yksi hius. Muuten Chiaotzu pukeutuu kelta vihreään takkiin ja vihreisiin housuihin. (Muistuttaa suuresti marionettia)
Hannu Helander

**Hannu Juhani Kustaa Helander** (s. 23. syyskuuta 1956 Tampere) on suomalainen jääkiekkoilija. Helander pelasi puolustajana SM-sarjaa ja sittemmin -liigaa Ilveksessä vuosina 1972–80 ja 1983–89 sekä välissä kolme kautta Tapparassa. Hän voitti SM-kultaa Tapparassa 1982 ja Ilveksessä 1985. Hänet valittiin SM-liigan tähdistöön kaudella 1981–82. Hän pelasi SM-liigassa 556 runkosarjaottelua ja 54 pudotuspeliä.

Helander edusti Suomea nuorten EM-turnauksessa 1974 ja aikuisten MM-kilpailuissa 1982 ja 1983. Hän pelasi myös SM-liigassa kaudella 1984 kutakin seurajoukkuetta vastaan yhden ottelun pelanneessa olympiajoukkueessa neljä ottelua, mutta ei lopulta päässyt Sarajevon olympiakisoihin.

Phoenix Roadrunners varasi Helanderin WHA-liigan varaustilaisuudessa 1976 numerolla 112. NHL:ään Helanderia ei varattu.

Hannu Helanderin veli Pekka Helander pelasi myös SM-liigaa Ilveksen joukkueessa kaudella 1979–1980.

## Lähteet
Tienshinhan (Dragon Ball)

**Tenshinhan** (, *Tenshinhan*, *Tien Shinhan*, *Tien*, *Ten*) on Akira Toriyaman luoma kuvitteellinen hahmo *[[Dragon Ball]]* -sarjassa. Tienshinhan on kalju ja hänellä on kolme silmää, joiden ansiosta hänellä on hyvä näkö, mikä antaa hänelle edun taistelussa. Tienshinhan on sarjan ihmishahmoista voimakkain, mutta hän ei ole Z-sotureiden voimakkaimpia taistelijoita. Tienshinhanin paras ystävä on Chiaotzu (myös 'Chaoz', 'Chaozu').

## Hahmon historia

### Turnaukset
Aluksi Tienshinhan oli Kamesenninin kilpailijan, Kurkimestarin, oppilas ja taisteli Son Gokua vastaan "Maailman vahvin" -turnauksessa. Turnaus päättyi Tienshinhanin täpärään voittoon, sillä molempien pudotessa areenalta Son Goku osui lähellä ajavaan autoon ja hävisi ottelun. 

Turnauksen jälkeen hän hylkäsi Kurkimestarin opetuksen ja liittyi Son Gokun ja hänen ystävien puolelle taistelemaan ilkeää Kuningas Piccoloa vastaan. Kun Piccolo oli tuhottu, Tienshinhan kohtasi seuraavassa "Maailman vahvin" -turnauksessa toisen entisistä opettajistaan, salamurhaaja Tao Pai Pain, ja voitti hänet helposti. Seuraavalla kierroksella hän kohtasi Son Gokun, jolle hän hävisi selvästi.

### Dragon Ball Z
*[[Dragon Ball Z|Dragon Ball Z:ssa]]* Tienshinhan taistelee saiyalaissoturi Nappaa vastaan ja kuolee käyttäessään kaiken energiansa *kikoho*-hyökkäykseensä. Hän taistelee myös Celliä sekä Cell Junioreita ja Majin Buuta vastaan, mutta he ovat liian voimakkaita hänelle.

## Tekniikat
Tienshinshanin käyttämiä hyökkäys- tai puolustautumistekniikoita ovat dodonpa, kikoho, lentopallotekniikka, nelikouratekniikka, neloisisku ja kamehameha.
I Am Rock

**I Am Rock** on Brother Firetriben kappale ja ensimmäinen single, joka julkaistiin yhtyeen vuoden 2008 albumilta *[[Heart Full of Fire]]*. Se debytoi Suomen virallisen singlelistan kuudennella sijalla.

## Kappaleet
# 
#
#One Single Breath (video)

## Lähteet
Fotocentrum Raseborg Valokuvakeskus

**Fotocentrum Raseborg Valokuvakeskus Rf** on valokuvakeskus Karjaalla, Raaseporissa. 

Keskuksen perusti vuonna 1992 ohjaava läänintaiteilija Vidar Lindqvist, ja yhdistys rekisteröitiin vuonna 1996. Keskuksen näkyvin toiminta on näyttelyiden tapahtumien järjestäminen, mutta se järjestää myös muutakin toimintaa, kuten erilaisia työpajoja, paneelikeskusteluita ja muita kulttuuritapahtumia. Keskus järjestää vuosittain CreaPic -nimisen valokuvauskilpailun/-tapahtuman (entinen FotoZAFARI).

Vielä vuonna 2017 valokuvakeskus järjesti muun muassa näyttelyitä galleria Zebrassa ja galleria Kobrassa . Vuoden 2018 alusta lähtien se käyttää ainoastaan nimeä *Fotocentrum Raseborg Valokuvakeskus Rf* ja toimintaa järjestetään entisen galleria Kobran tiloissa, Kauppiaankadulla Karjaalla. Keskuksen palveluksessa on kaksi työntekijää. 

## Lähteet
* Galleri Zebra . Viitattu 10.1.2018.
* Galleri Kobra  . Viitattu 30.5.2017
Cube 2

**Cube 2** (, televisioesityksessä suomeksi myös *Cube 2 – hyperkuutio*) on vuonna 2002 ensi-iltansa saanut kanadalainen tieteis- ja kauhuelokuva, joka on jatko-osa vuonna 1997 julkaistulle *[[Kuutio (elokuva)|Kuutiolle]]*. *Cube 2:lla* oli edeltäjäänsä suurempi budjetti ja uusi ohjaaja, Andrzej Sekuła.

## Näyttelijöitä



## Aiheesta muualla
*
Dušanben kansainvälinen lentoasema

**Dušanben kansainvälinen lentoasema** (IATA: **DYU**, ICAO: **UTDD**) on lentoasema Tadžikistanin pääkaupungissa Dušanbessa. Lentoasemalta operoidaan lentoja paitsi useisiin muihin Aasian kohteisiin, myös Istanbuliin ja Euroopan-puoleiselle Venäjälle.

Lentoasema toimii Tajik Airin solmukohtana.

Dušanben kansainvälinen lentoasema valmistui alun perin vuonna 1964. Lentoasemaa on myöhemmin laajennettu ja turvallisuutta on pyritty parantamaan, jotta lentoasema pystyisi käsittelemään "länsimaalaisia koneita", kuten Airbusin ja Boeingin valmistamia.

## Lentoyhtiöt ja kohteet

*airBaltic: Riika
*Atlant-Soyuz Airlines: Krasnojarsk, Moskova (Vnukovo), Samara
*Avia Traffic Company: Biškek
*China Southern Airlines: Ürümqi
*Kam Air: Kabul
*Kyrgyzstan Airlines: Biškek
*Iran Aseman Airlines: Mašhad, Teheran (Imaami Khomeini)
*Rossiya: Pietari
*S7 Airlines: Tšeljabinsk, Novosibirsk, Perm
*SCAT: Almaty
*Somon Air: Dubai, Frankfurt, Istanbul (Atatürk), Hudžand, Krasnojarsk, Moskova (Domodedovo), Orenburg, Pietari
*Tajik Air: Almaty, Biškek, Irkutsk, Horog, Hudžand, Moskova (Domodedovo), Nižnevartovsk, Novosibirsk, Pietari, Samara, Sharjah, Sotši, Surgut, Teheran (Imaami Khomeini), Jekaterinburg
*Tatarstan Airlines: Kazan
*Turkish Airlines: Istanbul (Atatürk)

## Aiheesta muualla
*Lentoaseman viralliset kotisivut 

### Lähteet
Terassilla tarkenee

**Terassilla tarkenee** on vuonna 2008 julkaistu Viivi ja Wagner -sarjakuva-albumi. Järjestyksessään se on 11. *Viivi ja Wagner* -albumi ja siinä on 48 sivua. Takakannessa on tekijän maalaus *Taksijonossa*. Albumin stripit ovat pääosin vuodelta 2007.

## Katso myös
*Juba Tuomola

## Lähteet
*
Karl Sigurbjörnsson

**Karl Sigurbjörnsson** (5. helmikuuta 1947 – 12. helmikuuta 2024) oli islantilainen pappi. Hän toimii saarivaltion piispana ja siten sen luterilaisen kansalliskirkon johtajana. Hän astui virkaansa 1990-luvun lopulla Ólafur Skúlasonin seuraajana. Hänen isänsä Sigurbjörn Einarsson toimi piispana vuosina 1959–1981. Karl toimi Islannin piispana vuoteen 2012, ja hänen seuraajakseen valittiin ensimmäisenä naisena Agnes M. Sigurðardóttir.

## Lähteet
Sigurbjörn Einarsson

**Sigurbjörn Einarsson** (30. kesäkuuta 1911 &ndash; 28. elokuuta 2008) oli islantilainen pappi ja teologian tohtori. Hän toimi Islannin luterilaisena piispana vuosina 1959–1981. Piispa Karl Sigurbjörnsson on hänen poikansa.

## Lähteet
Noora Laukkanen

**Noora Eveliina Laukkanen** (s. 3. helmikuuta 1993 Helsinki) on suomalainen uimari. 

Laukkanen edustaa espoolaista Cetus-uimaseuraa. Hän on voittanut useita aikuisten Suomen mestaruuksia. Helmikuun 2008 pitkän radan Suomen-mestaruuskilpailuissa hän voitti neljä mestaruutta, 100 ja 200 metrin  rintauinnin sekä 200 ja 400 metrin sekauinnin. Vuonna 2009 hän voitti tammi-helmikuun lyhyen radan SM-kilpailuissa 50, 100 ja 200 metrin rintauinnin ja kesäkuun pitkän radan SM-kilpailuissa 100 ja 200 metrin rintauinnin.  

Maaliskuussa 2007 Laukkanen voitti neljä mestaruutta nuorten pitkän radan SM-uinneissa, 100 ja 200 metrin rintauinnissa, 100 metrin perhosuinnissa ja 200 metrin sekauinnissa. Kesän 2007 nuorten lyhyen radan SM-uinneissa hän voitti kaksi hopeamitalia, 4 × 100 metrin sekauintiviestissä ja 200 metrin sekauinnissa, ja kolme kultamitalia, 100 ja 200 metrin rintauinnissa sekä 400 metrin sekauinnissa. Vuonna 2009 Laukkanen voitti nuorten lyhyen radan SM-kilpailuissa kolme mestaruutta, 100 ja 200 metrin rintauinnissa sekä 200 metrin sekauinnissa, ja yhden hopeamitalin, 4 × 100 metrin sekauintiviestissä.      

Laukkanen edusti Suomea Pekingin olympialaisissa 200 metrin rintauinnissa Suomen kaikkien aikojen nuorimpana olympiaedustajana. Hän oli 13. elokuuta 2008 uitujen alkuerien 39. ajalla 2 minuuttia, 38,97 sekuntia ja karsiutui jatkosta. Aiemmin hän on edustanut Suomea Euroopan nuorten olympiafestivaaleilla 2007, joissa hän voitti hopeaa 200 metrin rintauinnissa, sekä kesän 2008 nuorten pitkän radan EM-kilpailuissa. Hän olisi alittanut myös vuoden 2007 nuorten EM-uintien kisarajat 200 metrin rinta- ja sekauinnissa, mutta oli 14-vuotiaana sääntöjen mukaan liian nuori osallistumaan nuorten arvokilpailuihin.   

Laukkasella oli neljän vuoden ajan nimissään naisten 200 metrin rintauinnin Suomen ennätys pitkällä radalla (2:28,30, 10. heinäkuuta 2009 – 6. heinäkuuta 2013).

Laukkasen isä on entinen ammattilaisjääkiekkoilija Jari Laukkanen.

## Lähteet
* Noora Laukkasen esittely Suomen Olympiakomitean Peking-kisasivuilla 
* 
* Uinnin Suomen-mestaruuskilpailujen 2008 tulospalvelu 
* Nuorten pitkän radan Suomen-mestaruuskilpailujen 2007 tulospalvelu 
* Nuorten lyhyen radan Suomen-mestaruuskilpailujen 2007 tulospalvelu 
* 
### Viitteet

## Aiheesta muualla
* Laukkanen SportEliten verkkosivuilla
Renée Elise Goldsberry

**Renée Elise Goldsberry** (s. 2. tammikuuta 1971 San José, Kalifornia, Yhdysvallat) on yhdysvaltalainen näyttelijä, laulaja ja lauluntekijä, joka tuli tunnetuksi televisiosarjasta *[[One Life to Live]]*.

## Elämäkerta
Goldsberry syntyi San Joséssa, Kaliforniassa ja kasvoi Houstonissa, Texasissa ja Detroitissa, Michiganissa. Näyttelijäksi hän opiskeli Carnegie Mellon -yliopistossa, josta Goldsberry sai teatteri tutkintonsa. Lisäksi hän opiskeli Etelä-Carolinan yliopistossa musiikkia ja sai tutkinnon jazzin laulamisesta. Näyttelijänä Goldsberry teki pitkään cameorooleja eri televisiosarjoihin ja toimi muun muassa televisiosarjassa Ally McBeal taustalaulajana. Vuonna 2003 hän nousi julkisuuteen televisiosarjan *One Life to Live* myötä, josta Goldsberry on saanut muun muassa kaksi Daytime Emmy -ehdokkuutta. Vuonna 2008 hän oli mukana pääosassa yhdessä Steven Seagalin ja Lance Henriksenin kanssa elokuvassa The Marker.¨

## Aiheesta muualla

*
Driving range

**Driving range** (yleensä myös pelkkä *range*) on yleensä golfkentän lähellä sijaitseva lyöntiharjoittelualue, jossa lyödään matolta tai nurmelta. Driving rangen pituus on Suomessa yleensä noin 150&ndash;300&nbsp;metriä, mutta esimerkiksi Yhdysvalloissa ne saattavat olla huomattavasti pidempiä. Yksi Suomen suurimmista driving rangeista on Oulussa, Sankivaaran golfkentällä, ja sitä voidaan lyödä molemmista päistä. Se on 333&nbsp;metriä pitkä ja sata metriä leveä.

Driving rangeja on Suomessa lähes jokaisella golfklubilla, mutta esimerkiksi Kangasalla on pellolla sijaitseva driving range, joka ei liity yhteenkään golfkenttään. Driving ranget sijaitsevat yleensä tasaisella maalla, mutta esimerkiksi Vammalan Lakeside Golfin driving rangella lyödään ylämäkeen.

Driving rangella on yleensä mittamerkkejä, ja joillain rangeilla jopa viheriöitä, joihin voi kohdistaa lyöntinsä. Suosituimmat mitat merkeille ovat 50, 100, 150, 200 ja 250 metriä.
Tii

**Tii** on golfissa käytettävä tuki. Golfpallo asetetaan tiin päälle ennen lyöntiä. Golfin sääntöjen mukaan tii ei saa olla 10,16 senttimetriä (4 tuumaa) pidempi. Tiin käyttö on sallittua vain kunkin väylän avauslyönnin aikana väylän avauspaikalta. Kun pallo on pelissä väylällä tai viheriöllä avauslyönnin jälkeen, sitä ei saa asettaa enää tiin päälle.

Jim Bolin on valmistanut maailman suurimman tiin, jonka pituus on 9,37 metriä.

## Katso myös

* Golftermit

## Lähteet
Kristinn Björnsson

**Kristinn Björnsson** (s. 26. toukokuuta 1972 Ólafsfjörður) on entinen islantilainen alppihiihtäjä, joka oli parhaimmillaan pujottelussa.

Kristinn sijoittui pujottelun maailmancupin osakilpailuissa kaudella 1997–1998 toiseksi Park Cityssä ja Veysonnaz'ssa. Pujottelucupin kokonaispisteissä hän oli tuolloin viidestoista. Kaudella 1999–2000 Kristinn sijoittui neljänneksi Kranjska Goran ja yhdeksänneksi Vailin osakilpailuissa. Lisäksi hän voitti Euroopan cupin osakilpailun Donnersbachwaldissa tammikuussa 1998.

Arvokilpailuissa Kristinn oli parhaimmillaan kahdeskymmenes Vailin 1999 MM-kilpailujen pujottelukilpailussa. Salt Lake Cityn olympialaisissa 2000 hän oli samassa lajissa 21:s.

## Lähteet
*
Anjanette Kirkland

**Anjanette Kirkland** (s. 24. helmikuuta 1974 Pineville, Louisiana) on yhdysvaltalainen yleisurheilija, joka on erikoistunut pika-aitajuoksuun. Vuonna 2001 hän voitti MM-kultaa sekä sisäratojen- 60 metrin aitajuoksussa että ulkoratojen 100 metrin aitajuoksussa. Edmontonin MM-kilpailujen finaalissa hän juoksi ennätyksensä 12,42.

## Saavutukset

## Aiheesta muualla
*
Nezha Bidouane

**Nezha Bidouane** (; s. 18. syyskuuta 1969 Rabat) on marokkolainen entinen yleisurheilija, joka oli erikoistunut 400 metrin aitajuoksuun. Hän kuului maailman huippuun 1990-luvun lopussa ja 2000-luvun alussa.

Bidouane voitti 400 metrin aitajuoksun maailmanmestaruuden 1997 Ateenassa ja 2001 Edmontonissa ja otti MM-hopeaa 1999 Sevillassa Afrikan ennätyksellä 52,90. Hän otti pronssia Ateenan olympialaisissa 2000.

Hänen aviomiehensä on marokkolainen entinen kestävyysjuoksija Abdelaziz Sahere.

## Saavutukset

## Henkilökohtaiset ennätykset
* 100 m: 11,78 (Kairo 26. elokuuta 1995)
* 200 m: 23,29 (Rieti 30. elokuuta 1998)
* 400 m: 51,67 (Berliini 1. syyskuuta 1998)
* 100 m aj: 13,55 (Porto 12. elokuuta 1990)
* 400 m aj: 52,90 (Sevilla 25. elokuuta 1999)

## Aiheesta muualla
*
Walla Walla

**Walla Walla** on kaupunki Washingtonin osavaltiossa Yhdysvalloissa. Se tunnetaan erityisesti sipuleistaan ja viinitiloistaan. 

Vuonna 2000 kaupungissa asui noin 30&nbsp;000 asukasta. Kaupungin nimi Walla Walla on intiaaninimi ja merkitsee paikkaa, jossa on paljon vettä. Kaupungista on aiemmin käytetty nimeä Steptoeville eversti Steptoen mukaan.

Kaupungin ensimmäiset asukkaat, Whitmanin lähetyssaarnaajapariskunta, saapui intiaanien metsästysseudulle 1836. Intiaanit surmasivat heidät 1847, ja seurauksena oli vasta vuonna 1855 päättynyt sota. Valkoihoiset saivat asettua seudulle vasta vuonna 1855 tehdyn sopimuksen jälkeen. Seuraavana vuonna eversti Edward Steptoe rakensi paikalle kasarmirakennuksen, Fort Walla Wallan, ja kaupunki nimettiin Steptoen mukaan Steptoevilleksi.
## Lähteet

## Aiheesta muualla
Blonde Redhead

**Blonde Redhead** on yhdysvaltalainen rock-trio, jonka muodostavat Kazu Makino sekä kaksoset Amedeo ja Simone Pace.

## Julkaisut
### Albumit
* 
* 
* 
* 
* 
* 
* 
* 
* 
* 

### EP:t
* 
* 
* 

### Singlet
* "Amescream / Big Song" (1993)
* "Vague / Jet Star" (1994)
* "10 Feet High / Valentine" (1995)
* "Flying Douglas / Harmony" (1995)
* "Symphony of Treble / Kasuality" (1997)
* "Limited Conversation / Slogan" (1998)
* "Elephant Woman" (2004)
* "Equus" (2004)
* "23" (2007)
* "Silently" (2007)
* "Here Sometimes" (2010)
* "No More Honey" (2014)
* "Dripping" (2014)

## Katso myös
*Enon (Toko Yasuda)
*Sonic Youth (Smells Like Records)

## Aiheesta muualla

* Yhtyeen viralliset sivut 
*
Your Hit Parade

**Your Hit Parade** on yhdysvaltalainen vuodesta 1935 vuoteen 1959 esitetty radion musiikkiohjelma. Ohjelmaa esitettiin samanaikaisesti myös televisiossa 1950–1959. Sarjan sponsorina toimi Lucky Strike.

*Your Hit Paraden* ohjelmisto koostui kunkin hetken suosituimmista kappaleista, joista ohjelman laulajakaarti esitti oman cover-versionsa. Se oli ensimmäisiä musiikkiohjelmia, jotka perustuivat nykyään paljon käytettyyn listaformaattiin. Suosituimmat kappaleet kerrottiin valittavan nuottimyynnin ja jukebox-soiton perusteella, mutta todellisuudessa valintaperusteet olivat paljon satunnaisemmat ja ne perustuivat keskusteluihin tiskijukkien, orkesterinjohtajien ja levykauppojen myyjien kanssa.

Tunnetuin ohjelman vakioartisteista oli vuosina 1943–1945 ja 1947–1949 esiintynyt Frank Sinatra. Ohjelma teki jo entuudestaan kuuluisasta Sinatrasta supertähden ja esiintymispaikan yleisön ikäraja jouduttiin nostamaan 21 vuoteen radiokuuntelijoiden ärsyynnyttyä teinityttöjen kirkumiseen.

Muita ohjelmassa esiintyneitä artisteja olivat muun muassa Bea Wain, Buddy Clark, Ginny Sims, Dinah Shore, Martha Tilton, Dick Haymes, Johnny Mercer, Eileen Wilson, Barry Wood, Georgia Gibbs, Laddy Ross, Doris Day ja Andy Russell.

*Your Hit Parade* pääsi Radio Hall of Fameen vuonna 1995.

## Lähteet